Sussimemmele meeldib viltida, kaltsuvaipu kududa ja korve punuda.
25 Juuli 2008
Kollased Sussid!
Jälle suure hilinemisega. Ei ole suvel viitsimist nii usin olla ja kogu aeg kõigega sammu pidada.
Nüüd siis ilmad ilusad ja kord majas. Likvideerin võlad.
Mis muud siis kui et juuni kollased sussid siin ja seinal reas!
Elagu ilus suvi mis lõpuks siiski saabus(koos parmudega!!!)
Sinised sussitoorikud on olemas, nüüd pean ruttu valmis tegema.
Sussimemm posted @ 17:53 - Link
- kommentaarid (5)
24 Juuli 2008
Esimene hilinenud rahvuslik töö. Sussikott!
Kas saab veel punkti kirja et esimene rahvuslik töö tehtud!
Hilinesin sellepärast, et ei leidnudki üles oma pooleliolevat Hageri rahvariidevööd. Kindel plaan oli see nüüd lõpetada. Üks vöö olemas, tahtsin ka Musamemmele samasugust vööd teha.
Võib olla panen kangastelgedele, uurisin saab vist teha küll.
Sussikoti riie on linane puuvillaste triipudega. Materjal kunagi hangitud Sindi linavabrikust. Võin ka eksida äkki oli kuskil mujal see linavabrik.
Kotikangas samuti ammu kootud aga millegipärast kaunistas ainult riiulit. Arvatavasti on kangal risttoimne rakendus. Seda saab nelja niiega kududa, sest telgedele ei ole mul võimalik rohkem niisi panna.
Mõnus idee ju kinkida susse koos sellise kotiga. Teise koti saan veel samast kangast ja siis koon veel kui vaja!
Kinnituseks käsitsi punutud südametega pael.
Selliseid kangaid kudusid ju meie esiemad ja loodan et olen sellega oma esimese rahvusliku töö esitanud!
Sussimemm posted @ 08:08 - Link
- kommentaarid (1)
18 Juuli 2008
Kaheksas Vaip-Viimane, lõim otsas!
Viimane vaip sai 3m pikk. Plaan oli teha kaks sellist ja panna oma maja halli põrandale,aga vahepeal sai lõim otsa. Nüüd pean kannatama nii kaua kui telgedel uus vaibalõim, sest järjekorras on hoopis villaste sallide lõim, ehk jõuan suvel veel üles ka panna.
Projektidega olen lootusetult jännis. Rahvariide vöö mis ammust ajast pooleli on sootuks kadunud ja leidmiseks olen nüüd hoopis oma konkusid kraamima hakanud. Vajalik töö!
Aga asja ei leia mis kadunud.
Leidsin hoopis ilusate riidelappide kogu ja asusin hoopis neist tekikotti õmblema!
Aga värvispektrisussirida???? Ai Sussimemm selle oled hoopis unustanud!!!!
Pean end kokku võtma ja tööd ikka kenasti valmis tegema, mis endale kohustuseks võetud. Palun nõu ja abi!!
Mida teha selliste rõivaesemetega?? Ilusad mundrid ju! Aga keegi ei taha neid enam kanda.
Kõiksugused ettepanekud teretulnud!
Need kastid on pungil pintsakuid ja pükse, lisaks valged pluusid,lipsud,mütsid! Kõik ära anda, mul nii kahju lõkkesse neid panna.
Sussimemm posted @ 19:59 - Link
- kommentaarid (11)
06 Juuli 2008
Seitsmes vaip!
Lõpuks jõudsin telgede taha. Ise olen enese üle uhke et teljed üles leidsin. Tänu blogile sain jälile et viimati istusin telgede taga 30 aprill 2007!
Vaiba kinkisin klassikaaslasele keskkooli päevilt.
Juunis tegin kolmanda pitssalli Freddy blogist leitud mustriga Kuukoi.
Selle sai õde endale ja pilt jäi kahjuks tegematta, väga nigel oli mustrit teha kogu aeg pidi mustrilehe pealt jälgima sest minule see pähe ei jäänud. Kuid neid pitsrätikuid koon veel, väga mõnus ja merekaeva lõnga on kah veel järgi.Nüüd siis mängust!!
Mind on kohe mitmed Isetegijad mängu kutsunud, aitäh Teile kõigile!
Püüan siis midagi kirja panna. Panen kohe vastused sest küsimused on ehk kõigile tuttavad.
1. 10 aastat tagasi olin ma juba Palu talu perenaine. Lehmakesi oli vist vähem kui praegu aga selle eest tööd tegin rohkem. Siis ei olnud veel laudas piimatorusid mida mööda piim ise voolaks, vaid vedasime hoole ja armastusega iga lehma piima kannuga piimakööki.
Sussiviltimisest ei olnud ma kuulnud midagi, tegelesin hoopis hoolega vitsaväänamise ning kanga kudumisega.
2. 5 asja mida teha????
Kõigepealt veel 2 ühesugust vaipa kududa oma maja halli!(Alustatud natuke)
Pean iga päev kasvõi piisakese kuduma!
Kasvuhoones peaaegu kõik tomatid ja kurgid üles poodud, kuid kasta ja umbrohtu katkuda aegajalt veel vaja. Saaki muidugi hiljem koristada!
Peaks veel ühe merekarva räti kuduma pääsusaba mustriga(vähemalt ühe suve jooksul)
Mehe kampsun sügiseks valmis kududa(külm talv ju tulemas, võtab muidu mu mehe omale)
Augusti kuu pean pühendama lauda pesule(igaaastane töö)
3. Kui autoga poes käime siis tagasi tulles näksime kartulikrõpse, sokolaadi ma ei armastada.
4. Kui 1 miljoni eest saaks lüpsiroboti siis ostaks selle, las lüpsab. Ma saan siis pensionile jääda.
5. Olen sündinud ja elanud Harjumaal Kernu vallas, siis Tallinnas Lasnamäel ja nüüd jälle Harjumaal Nissi vallas.
Arvan et teatepulka pole enam kellegile edasi anda, kõik on oma jutud ära rääkinud.
Ja nüüd siis veel auhinnast
mille saatis mulle Imbi.
Väga suur tänu selle eest, kuid rikun reegleid ja ei riputa seda omale blogisse!
Kõik olete tublid ja kui mahti saan imetlen teid kõiki!
Mulle meeldib siin teie keskel olla, ilma aumärkideta!
Sussimemm posted @ 19:57 - Link
- kommentaarid (3)
01 Juuli 2008
Tere Kallikesed!
Aitäh et olete mind mängu kutsunud! Lähipäevil vastan mängule!
Kena Suve!
Sussimemm posted @ 09:10 - Link
- kommentaarid
546802 visitors